Awdures Gymreig sy'n ysgrifennu yn Saesneg yw **Sarah Waters** (ganed 21 Gorffennaf 1966), sydd fwyaf adnabyddus am ei nofelau sydd wedi eu gosod yng nghymdeithas Fictoraidd, megis *Tipping the Velvet* a *Fingersmith*.

Bywgraffiad
-----------

Ganed Sarah Waters yn Neyland, Sir Benfro, yn ferch i Ron a Mary Walters. Gwraig tŷ oedd ei mam, peirianydd mewn purfa olew oedd ei thad, ac roedd ganddi chwaer. Disgrifiai ei theulu fel un gweddol deniadol, hynod o ddiogel a magwriaethol, ac roedd ei thad yn berson arbennig o greadigol, a anogodd hi i adeiladu a dyfeisio.

Mynychodd Ysgol Gyfun Aberdaugleddau cyn mynd ymlaen i astudio Saesneg, gan ennill gradd baglor o Brifysgol Caint, gradd meistr o Brifysgol Caerhirfryn, a Doethuriaeth o Brifysgol y Frenhines Mary, Llundain. Fel rhan o'i ymchwil, darllenodd bornograffi'r 19g, ac yno daeth ar draws teitl ei nofel gyntaf, *Tipping the Velvet*.

Mae Waters yn byw mewn fflat ar lawr uchaf tŷ Fictoraidd yn Kennington, de-ddwyrain Llundain. Mae hi wedi bod yn dysgu Cymraeg tra yn Llundain yn y City Lit. <www.citylit.ac.uk>

Cyn cychwyn ysgrifennu nofelau, gweithiodd Waters fel academydd, gan ennill doethuriaeth a dysgu eraill. Cyn gynted ag y gorffennodd ei doethuriaeth, ysgrifennodd ei nofel gyntaf. Yn wir, tarddiad syniadau'r nofel oedd ei thesis. Mae llawer iawn o ymchwil yn mynd i'w gwaith, ac mae'n mwynhau'r elfen honno o ysgrifennu am gyfnod arbennig. Mae Waters yn aelod o gylch London North Writers, sydd wedi cynnwys yr awduron Charles Palliser a Neil Blackmore ymysg eraill.

Heblaw am ei llyfr diweddaraf, *The Little Stranger*, mae ei holl nofelau'n dilyn themâu lesbiaidd.

### *Tipping the Velvet* (1998)

*Tipping the Velvet* oedd ei nofel gyntaf, roedd yn waith picaresque Fictoraidd, a gyhoeddwyd gan Virago ym 1998. Cymerodd 18 mis i gwblhau'r nofel. Mae'r nofel yn cymryd ei theitl o'r slang Fictoraidd am *cunnilingus*. Enillodd wobr Betty Trask ym 1999, a chyrhaeddodd restr fer Gwobr Mail on Sunday/John Llewellyn Rhys. Yn 2002, addaswyd y nofel yn gyfres deledu tair rhan ar gyfer BBC Two ac mae wedi cael ei chyfieithu i 24 o wahanol ieithoedd.

Cyfeiriadau
-----------

1. 1 2  Gwall wrth ddefnyddio Nodyn:Dyf new: mae'r paramedr **teitl** yn angenrheidiol.
2. 1 2  Michelle McGrane. "Sarah Waters on writing: 'If I waited for inspiration to strike, it would never happen!' (Interview)", *LitNet*, 2006.
3. ↑  The thesis can be downloaded from the British Library's EthOS archive: uk.bl.ethos.393332
4. 1 2 3 4   Sarah Waters. Biography. sarahwaters.com. Archifwyd o'r gwreiddiol ar 17 Chwefror 2007. Adalwyd ar 24 Chwefror 2007.
5. ↑  Benedicte Page. "Her Thieving Hands", *Virago*.
6. 1 2  Malinda Lo. "Interview with Sarah Waters", *AfterEllen.com*, 6 Ebrill 2006.
7. ↑   London North Writers.
8. ↑  Ron Hogan. "Sarah Waters (Interview)", *BookSense.com*.
9. ↑  "Sarah Waters: Interview", *Time Out London*.

Dolenni allanol
---------------

Comin WikimediaComin Wikimedia
Mae gan Gomin Wikimedia  
gyfryngau sy'n berthnasol i:
***Sarah Waters***

* Gwefan swyddogol
* British Council Biography and Bibliography
* Virago Profile Archifwyd 2012-03-20 yn y Peiriant Wayback.





|  |  |
| --- | --- |
| Awdurdod | 
* WorldCat
* VIAF: 122296928
* LCCN: nb98042243
* ISNI: 0000 0001 2149 8221
* GND: 123670896
* SELIBR: 288213
* SUDOC: 077353226
* BNF: cb137748608 (data)
* BIBSYS: 2022788
* NLA: 35646806
* NDL: 00917834
* NKC: xx0003384
* The SBN id UBOV570123 is not valid.
* BNE: XX1624920
* CiNii: DA14352141

 |